
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 21
din 26 februarie 2015
privind susţinerea activităţii Clubului Sportiv „Arena Juvenilă” Sighişoara 
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3755/III/16.02.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa Clubului Sportiv „Arena Juvenilă” Sighişoara, înregistrată la Municipiul Sighişoara cu nr. 24.019/06.11.2014, prin care Clubul Sportiv „Arena Juvenilă” Sighişoara solicită susţinerea activităţii şi a proiectelor sportive ale acestuia pe anul 2015, prin alocarea sumei de 61.000 lei din bugetul local;

Ţinând cont de prevederile Legii nr. 273/2006 privind finanţele publice locale, cu modificările şi completările ulterioare şi de faptul că, Direcţia Economică din cadrul Municipiului Sighişoara a confirmat existenţa resurselor financiare la bugetul local, pentru soluţionarea în mod favorabil a solicitării Clubului Sportiv „Arena Juvenilă” Sighişoara, constând în suma de 61.000 lei, ce se poate acorda pentru susţinerea activităţi şi a proiectelor sportive iniţiate de acest club;

Văzând prevederile art. 69 din Legea nr. 69/2000 a educaţiei fizice şi sportului, cu modificările şi completările ulterioare şi ale Regulamentului de punere în aplicare a dispoziţiilor Legii educaţiei fizice şi sportului nr. 69/2000, aprobat prin Hotărârea Guvernului nr. 884/2001;

Văzând Raportul de specialitate al Serviciului Relaţii Publice, înregistrat cu nr. 3756/16.02.2015, prin care se justifică oportunitatea susţinerii activităţii Clubului Sportiv „Arena Juvenilă” Sighişoara, pe anul 2015, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „d”, (6) lit. „a” pct. 6, (9), art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă alocarea sumei de 61.000 lei din bugetul local pentru susţinerea activităţii Clubului Sportiv ”Arena Juvenilă” din Sighişoara, sumă ce se va împărţi în tranşe decontate lunar, pe baza documentelor justificative.
Art. 2. Se aprobă încheierea acordului de parteneriat dintre Municipiul Sighişoara şi Clubul Sportiv „Arena Juvenilă” Sighişoara, conform anexei, care face parte integrantă din prezenta hotărâre. 
Art. 3. Se împuterniceşte Viceprimarul Municipiului Sighişoara, Dan Eugen Bândea, cu semnarea acordului de parteneriat dintre Municipiul Sighişoara şi Clubul Sportiv „Arena Juvenilă” Sighişoara, prevăzut la art. 2 din prezenta hotărâre.
Art. 4. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Serviciul Relaţii Publice, Biroul Achiziţii, accesare fonduri europene şi managementul proiectelor, Direcţia Economică, Compartimentul Juridic şi Clubul Sportiv „Arena Juvenilă” Sighişoara.
Art. 5. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Serviciul Relaţii Publice;
  1 ex. Direcţia Economică;

  1 ex. Biroul Achiziţii, accesare fonduri europene şi managementul proiectelor;

  1 ex. Compartimentul Juridic;

  1 ex. Clubul Sportiv „Arena Juvenilă” Sighişoara.
11 ex. 
A.B./G.V.
